CELEX: 32011D0338
Language: sk
Date: 2011-06-10 00:00:00
Title: 2011/338/EÚ: Vykonávacie rozhodnutie Komisie z  10. júna 2011 o finančnej pomoci Únie na obdobie od 1. apríla 2011 do 31. decembra 2011 pre referenčné laboratórium Európskej únie pre zdravie včiel [oznámené pod číslom K(2011) 3767]

11.6.2011   
            
            
               SK
            
            
               Úradný vestník Európskej únie
            
            
               L 152/32
            
         VYKONÁVACIE ROZHODNUTIE KOMISIE
   z 10. júna 2011
   o finančnej pomoci Únie na obdobie od 1. apríla 2011 do 31. decembra 2011 pre referenčné laboratórium Európskej únie pre zdravie včiel
   [oznámené pod číslom K(2011) 3767]
   (Iba francúzske znenie je autentické)
   (2011/338/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 75 ods. 2,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 32 ods. 7,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (3), a najmä na jeho článok 31 ods. 2,
   keďže:
   
               (1)
            
            
               V súlade s článkom 75 ods. 2 nariadenia (ES, Euratom) č. 1605/2002 viazaniu výdavku predchádza rozhodnutie o financovaní, ktoré prijíma príslušná inštitúcia alebo orgány, na ktoré príslušná inštitúcia delegovala právomoci.
            
         
               (2)
            
            
               Podľa článku 31 ods. 2 rozhodnutia 2009/470/ES sa môže referenčným laboratóriám Európskej únie v oblasti zdravia zvierat a živých zvierat poskytnúť pomoc Únie.
            
         
               (3)
            
            
               Finančná pomoc Únie by sa preto mala udeliť referenčnému laboratóriu Európskej únie, ktoré bolo poverené vykonávaním úloh stanovených v nariadení Komisie (EÚ) č. 87/2011 z 2. februára 2011, ktorým sa ustanovuje referenčné laboratórium EÚ pre zdravie včiel, stanovujú ďalšie povinnosti a úlohy tohto laboratória a mení a dopĺňa príloha VII k nariadeniu Európskeho parlamentu a Rady (ES) č. 882/2004 (4).
            
         
               (4)
            
            
               Komisia posúdila pracovný program a zodpovedajúce odhady rozpočtu predložené referenčným laboratóriom EÚ pre zdravie včiel na obdobie od 1. apríla 2011 do 31. decembra 2011.
            
         
               (5)
            
            
               V nariadení Komisie (ES) č. 1754/2006 z 28. novembra 2006, ktorým sa ustanovujú podrobné pravidlá poskytovania finančnej pomoci Spoločenstva referenčným laboratóriám Spoločenstva na krmivo, potraviny a sektor zdravia zvierat (5), sa stanovuje, že finančná pomoc Únie sa má poskytovať pod podmienkou, že schválené pracovné programy sa účinne realizujú a že príjemcovia poskytujú všetky potrebné informácie v rámci určitých časových lehôt.
            
         
               (6)
            
            
               V súlade s článkom 2 nariadenia (ES) č. 1754/2006 sú vzťahy medzi Komisiou a referenčnými laboratóriami Európskej únie stanovené v dohode o partnerstve, ktorú dopĺňa viacročný pracovný program.
            
         
               (7)
            
            
               Finančná pomoc na realizáciu a organizáciu seminárov referenčných laboratórií Európskej únie by mala byť aj v súlade s pravidlami oprávnenosti stanovenými v nariadení (ES) č. 1754/2006.
            
         
               (8)
            
            
               V nariadení (ES) č. 1754/2006 sa stanovujú pravidlá oprávnenosti týkajúce sa seminárov organizovaných referenčnými laboratóriami Európskej únie. Zároveň sa ním obmedzuje poskytnutie finančnej pomoci najviac pre 32 účastníkov seminára. V súlade s článkom 13 ods. 3 nariadenia (ES) č. 1754/2006 by sa niektorým referenčným laboratóriám Európskej únie, ktoré v záujme dosiahnutia optimálnych výsledkov svojich seminárov potrebujú podporu na zabezpečenie účasti viac ako 32 účastníkov, mala udeliť výnimka z tohto obmedzenia. Výnimky sa môžu udeliť v prípade, že európske referenčné laboratórium povedie a zorganizuje seminár s iným referenčným laboratóriom Európskej únie.
            
         
               (9)
            
            
               Podľa článku 3 ods. 2 písm. a) a článku 13 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (6) by sa programy zamerané na eradikáciu a kontrolu chorôb zvierat (veterinárne opatrenia) mali financovať prostredníctvom Európskeho poľnohospodárskeho záručného fondu (EPZF). Okrem toho v článku 13 druhom odseku uvedeného nariadenia sa stanovuje, že v riadne odôvodnených výnimočných prípadoch sa výdavky týkajúce sa administratívnych a personálnych nákladov vzniknuté členským štátom a prijímateľom pomoci z EPZF v rámci opatrení a programov, ktoré patria do pôsobnosti rozhodnutia 2009/470/ES, hradia z tohto fondu. Články 9, 36 a 37 nariadenia (ES) č. 1290/2005 sa uplatňujú na účely finančnej kontroly.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Pokiaľ ide o zdravie včiel, Únia prideľuje finančnú pomoc Agence Nationale de Sécurité Sanitaire de l’alimentation, de l’environnement et du travail (ANSES), Sophia-Antipolis Laboratory, na vykonávanie úloh a povinností stanovených v prílohe k nariadeniu (EÚ) č. 87/2011.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému inštitútu vzniknú pri realizácii príslušného pracovného programu, a to v maximálnej výške 249 616 EUR za obdobie od 1. apríla do 31. decembra 2011, pričom na organizáciu technického seminára o zdraví včiel možno vyčleniť maximálne 48 470 EUR.
   Toto rozhodnutie predstavuje rozhodnutie o financovaní v zmysle článku 75 ods. 2 nariadenia (ES, Euratom) č. 1605/2002.
   Článok 2
   Toto rozhodnutie je určené tomuto adresátovi:
   Agence Nationale de Sécurité Sanitaire de l’alimentation, de l’environnement et du travail, Sophia-Antipolis Laboratory, Les Templiers, 105 route des Chappes, BP 111, 06902 Sophia-Antipolis, Francúzsko.
   
      V Bruseli 10. júna 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 248, 16.9.2002, s. 1.
   
      (2)  Ú. v. EÚ L 165, 30.4.2004, s. 1.
   
      (3)  Ú. v. EÚ L 155, 18.6.2009, s. 30.
   
      (4)  Ú. v. EÚ L 29, 3.2.2011, s. 1.
   
      (5)  Ú. v. EÚ L 331, 29.11.2006, s. 8.
   
      (6)  Ú. v. EÚ L 209, 11.8.2005, s. 1.